PO SLOVENIJI, 20.5.99

Naslov: JEZIKOVA NEDELJA NA BOHORJU

Napoved za  voditelja:

Prizadevni člani Planinskega društva Bohor s Senovega ostajajo zvesti tradiciji. Tako so letos že 22. pripravili Jezikovo nedeljo, ki jo je kljub dežju obiskalo več sto planincev ob blizu in daleč. Seveda pa ti niso prinesli zgolj svojih jezikov, ampak tudi druge, s katerimi so potem tekmovali, na koncu pa so jih seveda tudi pojedli. Pogoj za sodelovanje je namreč, da so jeziki užitni.

Telop
Z Bohorja: Goran Rovan


Snemalec: Jože Grajžl


Organizatorji so letos v ocenjevanje dobili 16 jezikov, vendar je stroga komisija enega izločila, saj po njenem strokovnem mnenju ni bil užiten. Tako kot običajno so tekmovali v treh kategorijah, po teži, dolžini in izvirnosti. V slednji je bilo najmanj prijavljenih, kljub temu je imela komisija težko delo in za najbolj izvirnega izbrala jezik oblikovan v polža, ki naj bi ponazarjal počasnost gradnje ceste na Bohor.

Telop
NINA UMEK – avtorica najbolj izvirnega jezika


Nina je letos zmagala prvič, v tej kategoriji je bil še knjižni »jezik« za prijatelje Bohorja, Nato bombnik in celo prava domača viagra, ki pa jo očitno komisija ni poskusila.

Telop
ERNEST BREZNIKAR – predsednik ocenjevalne komisije


Pri dolžini seveda ni bilo dilem, saj je o zmagovalcu odločal meter.

Telop
MIRAN KLAVŽAR – lastnik najdaljšega jezika


Tudi zmagovalec v teži je star znanec Jezikove nedelje na Bohorju, to da je po poklicu mesar je zgolj slučajno.

Telop
CVETO JELER – lastnik najtežjega jezika


Kljub dežju se je tudi letos zbralo na Bohorju na 935 metrov nadmorske višine več sto obiskovalcev. To je seveda vzpodbuda organizatorju, da vztraja in da razmišlja tudi o obogatitvi Jezikove nedelje.

Telop
TONE PETROVIČ – PD Bohor Senovo


Če bo temu res tako se bodo obiskovalci lahko prepričali že čez leto dni, ko bodo na Bohorju spet pripravili Jezikovo oziroma jezikavo nedeljo.

Kaseta Beta Krško št. 

Traja: 

